Numsa en Sacca gaan staak by SAL | Maroela Media
Die National Union of Metalworkers of South Africa (Numsa) en die Suid-Afrikaanse Vereniging van Kajuitpersoneel (Sacca) het 'n 48 uur-kennisgewing van 'n staking op SAL bedien.
Numsa en Sacca het Woensdag gesê hulle sal Vrydag begin staak.
Zazi Sibanyoni-Mugambi, president van Sacca, het gesê werkers eis 'n algemene salarisverhoging van 8%, werksekuriteit van minstens drie jaar en inkontraktering van alle dienste wat uitgekontrakteer is.
"Vlieëniers het 'n verhoging van 5,9% ontvang en die SAL het ingestem om hulle te betaal. Ons lede eis eenvoudig ook hul eie verhoging. Hulle verdien baie minder as vlieëniers, en daarom eis hulle 8%," het Sibanyoni-Mugambi bygevoeg.
Volgens hom het die bestuur van die lugdiens in reaksie op die eise, sy voornemens bekend gemaak om die lugdiens te herstruktureer en die vakbonde in kennis gestel van afleggings. "Hulle voer aan dat hulle nie aan ons eise kan voldoen nie omdat daar nie genoeg geld is nie en dat die aflegging van 994 werknemers die lugdiens meer as R700 miljoen sal spaar en dus sal verseker dat die lugdiens kan oorleef."
Sibanyoni-Mugambi sê hulle verwerp egter die SAL se verduidelikings. "Die raad van die SAL en die uitvoerende bestuur is verantwoordelik vir die huidige krisis by die lugdiens. Deur hul optrede het hulle doelbewus een van die wêreld se beste lugdienste verwoes deur wanadministrasie, plundery en korrupsie."
Duisende werkers, waaronder personeellede van die SAL-kajuitbemanning, instapdiens, kaartjieverkope, hoofkantoor, tegniese personeel en grondpersoneel sal na verwagting Vrydag begin staak.
Maroela Media het vroeër berig Deon Fredericks, waarnemende finansiële hoof van die SAL, het gesê enige onderbreking van die lugredery se operasionele bedrywighede, bring die toekoms van die lugredery in gedrang asook die SAL se vermoë om sy strategie uit te voer. Volgens Fredericks hou dit ook 'n bedreiging in vir elke werk by die SAL en verwante bedrywe.
Average salaris R60000 per maand? Geen wonder!
Staak maak besighede toe. Staak nou en kry die SAL toe. Ons het nie SAL nodig nie.
Daar is goedkoper rederye.
Staak gerus! SAL kan dan sy deure sluit! Die belastingpligtige verwelkom die skuif!
Daar is omtrend 30% werkloosheid in SA.
Julle werk vir 'n bankrot besigheid wat al vir 15 jaar met belasting geld aan die gang gehou word, daar is 20% teveel werkers.
Nou het die vakbonde julle opgehits om te staak vir 'n 8% verhoging en 3 jaar werksekerheid.
Kan julle werklik so dom wees?
Wees eerder dankbaar dat julle (nog) nie by die 30% werkloses behoord nie, en die belastinggeld nog steeds verskaf word.